Virallinen lehti nro C 249 , 25/09/1995 s. 0166



B4-0989, 1018 ja 1031/95 Päätöslauselma otsonisavusumusta kesällä Euroopan parlamentti, joka A. ottaa huomioon, että kesäkuun lopulla ja heinäkuun alussa Euroopan kansalaisille tiedottamisvelvollisuuden raja-arvo, joka on 180 mikrogrammaa otsonia kuutiometrillä (keskiarvo tunnissa) ylitettiin useissa Euroopan unionin maissa, ja että kesällä 1994 tämä raja-arvo ylitettiin EU:n kahdessatoista jäsenvaltiossa 3 100 kertaa syyskuulta 1994 peräisin olevan pääosaston XI selonteon mukaan, B. ottaa huomioon, että kesäisin otsonisavusumu on nykyään säännöllinen ympäristöongelma, joka toistuu joka kesä heti, kun aurinko alkaa paistaa kirkkaalta taivaalta ja on lähes tyyntä; otsonin tärkeimpiä esiasteita ovat typen oksidit ja helposti haihtuvat orgaaniset yhdisteet, jotka molemmat syntyvät pääasiassa kuljetustarkoituksiin käytettävien fossiilisten polttoaineiden palamisesta, C. toteaa, että hiljattain julkaistun belgialaisen Hygienia- ja epidemiologiainstituutin ja Alueiden välisen ympäristösolun laatiman kertomuksen mukaan 27. kesäkuuta ja 7. elokuuta 1994 välisen kuuman kauden aikana Belgiassa kuoli 1226 ihmistä enemmän kuin tilastojen perusteella oli odotettavissa, ja ottaa huomioon, että kertomuksen laatineet asiantuntijat väittävät, että tämä 10 prosentin lisäys kuolleisuudessa «tavanomaiseen» kesään nähden on yhteydessä korkeiden lämpötilojen ja korkeiden otsonimäärien yhdistelmään, D. ottaa huomioon, että Tanskassa ja Ruotsin eteläosissa nykyisten kesäisin mitattavien otsonimäärien oletetaan lukuisten tieteellisten kokeiden perusteella aiheuttavan vehnä-, peruna-, apila- ja sinimailassadoissa 5 - 10 prosentin menetyksiä; E. ottaa huomioon, että saksalainen MAK-komitea (Maximale Arbeitsplatz Konzentration) päätti hiljattain, että otsonin epäillään vahvasti aiheuttavan syöpää ja että se julkaisee tämän tiedon MAK-luettelossaan elokuussa 1995, F. toteaa, että Yhdistyneen kuningaskunnan hallituksen ilmanlaatustandardeja käsittelevä asiantuntijapaneeli ehdottaa otsonin raja-arvoa, joka on 50 mikrogrammaa kuutiometriä kohti (kahdeksan tunnin keskiarvo), varotoimenpiteenä, jolla vältetään kielteiset vaikutukset terveyteen, kuten tulehdukset ja keuhkojen toiminnan muutokset, joita on havaittu ihmisissä, jotka ovat olleet alttiina ainoastaan 80 - 100 mikrogramman otsonimäärille useiden tuntien ajan, G. ottaa huomioon, että heinäkuussa Saksassa hyväksytään todennäköisesti uusi kesäisin mitattavaa otsonisavusumua koskeva laki, joka sisältää tiukemman raja-arvon kuin nykyinen EU:n kansalaisten varoittamisvelvollisuuden raja-arvo, joka on 360 mikrogrammaa otsonia tunnissa, H. ottaa huomioon, että 6. heinäkuuta 1995 lähtien yksityisautot ja puolet takseista ovat varotoimenpiteenä ajokiellossa Ateenan keskustassa klo 7.00 - 20.00, I. toteaa, että Saksan osavaltioista Bremenissä, Hessenissä, Ala-Saksissa ja Ala-Pfalzissa on otettu käyttöön 90 km/h nopeusrajoitus moottoriteillä ja 80 km/h nopeusrajoitus muilla pääväylillä 8. heinäkuuta 1995 lähtien tarkoituksena estää ja vähentää otsonisavusumua Saksassa, J. pitää mielessään, että Sveitsin puhtaasta ilmasta annettu asetus määrää otsonimäärän alarajaksi 120 mikrogrammaa ja että kesäisin mitattavan otsonin keskiarvo on noin 100 mikrogrammaa, kun se tämän vuosisadan alussa oli noin 20 mikrogrammaa, Euroopan parlamentti, joka 1. Pyytää komissiota, neuvoston direktiivin 92/72/ETY mukaisesti, tekemään mahdollisimman pikaisesti ehdotuksen tämän direktiivin muuttamisesta ja tiukempien tiedottamis- ja varoittamisvelvollisuuden raja-arvojen käyttöön ottamisesta; 2. Pahoittelee sitä, että otsonin aiheuttamasta ilman saastumisesta annettua direktiiviä 92/72/ETY ei vielä ole saatettu osaksi kansallista lainsäädäntöä kaikissa jäsenvaltioissa, ja pyytää komissiota ryhtymään toimiin, jotta tämä direktiivi saatetaan välittömästi osaksi kansallista lainsäädäntöä, ja tarvittaessa haastamaan jäsenvaltio tuomioistuimeen; 3. Katsoo, että EU:n kansalaisille tiedottamisen raja-arvon olisi oltava 120 mikrogrammaa otsonia kuutiometriä kohti tunnissa ja että EU:n kansalaisten varoittamisen raja-arvon olisi oltava 180 mikrogrammaa otsonia kuutiometriä kohti tunnissa; 4. Uskoo, että kun 180 mikrogrammaa otsonia kuutiometriä kohti oleva kansalaisten varoittamisen raja-arvo ylitetään, kaikkia moottoriajoneuvoja, julkista liikennettä, hälytysajoneuvoja ja kiireellisiä jakeluita lukuun ottamatta, koskeva kielto on saatettava voimaan ja että ammatikseen ulkona työskentelevien on silloin voitava lopettaa työskentely; 5. Huomauttaa, että on olemassa teknisiä keinoja vähentää otsonin esiasteita huomattavasti, ja pyytää komissiota ehdottamaan toimenpiteitä näiden mahdollisuuksien hyödyntämiseksi; 6. Pyytää komissiota ehdottamaan tulevissa ilmanlaatudirektiiveissä typen oksidi-NOx- päästöjen vähentämistä 90 prosentilla seuraavien kymmenen vuoden kuluessa ja helposti haihtuvien orgaanisten yhdisteiden vähentämistä 75 prosentilla II- ja III- vaiheen direktiiveillä, jotta kesällä ilmenevältä savusumulta vältyttäisiin tulevaisuudessa; 7. Kannattaa näin ollen Saksan ympäristöministerin neuvostolle 22. ja 23. kesäkuuta 1995 välittämää muistiota ensimmäisenä askeleena tähän suuntaan; 8. Pyytää komissiota esittämään ajoneuvojen päästöstandardit (vuodelle 2000) mahdollisimman pikaisesti; 9. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden parlamenteille.